**Obrazloženje polugodišnjeg izvještaja o izvršenju Proračuna Općine Bibinje za 2023. godinu**

**Uvod**

Odredbom članka 88. Zakona o proračunu (''Narodne novine'', broj 144/21 ) i članka 54. stavka 3. Pravilnika o polugodišnjem i godišnjem izvještaju izvršenju proračuna ( "Narodne novine", broj 85/23) utvrđena je obveza načelnika da Općinskom vijeću podnese na donošenje prijedlog polugodišnjeg izvještaja o izvršenju proračuna.

Polugodišnji izvještaj o izvršenju proračuna sadrži opći dio, posebni dio, obrazloženje i posebne izvještaje.

Opći dio se sastoji od sažetka Računa prihoda i rashoda i Računa financiranja, Računa prihoda i rashoda i Računa financiranja. U računu prihoda i rashoda prihodi se iskazuju prema ekonomskoj klasifikaciji i prema izvorima financiranja dok se rashodi iskazuju prema ekonomskoj klasifikaciji, izvorima financiranja i prema funkcijskoj klasifikaciji. Primici i izdaci u računu financiranja iskazuju se prema ekonomskoj klasifikaciji i izvorima financiranja.

Posebni dio polugodišnjeg izvještaja o izvršenju financijskog plana iskazuje se u izvještaju po organizacijskoj klasifikaciji i izvještaju po programskoj klasifikaciji. U programskoj klasifikaciji izvori financiranja iskazuju se u okviru svake aktivnosti i projekta i zbrojno na razini glave.

Obrazloženje polugodišnjeg izvještaja o izvršenju proračuna sadrži obrazloženje općeg djela kroz obrazloženje ostvarenje prihoda i rashoda, primitaka i izdataka u izvještajnom razdoblju te obrazloženje prenesenog viška iz prethodne godine i viška za prijenos u sljedeće izvještajno razdoblje.

Obrazloženje još sadrži i posebne izvještaje a to su stanje novčanih sredstava na računu, Izvještaj o korištenju proračunske zalihe, Izvještaj o zaduživanju na domaćem i stranom tržištu novca i kapitala i Izvještaj o danim jamstvima i plaćanjima po protestiranim jamstvima.

Financijski plan proračunskih korisnika čine prihodi i primici, te rashodi i izdaci raspoređeni u programe koji se sastoje od aktivnosti i projekata i obuhvaćaju sve izvore financiranja. Iz navedenog proizlazi obveza uključivanja svih prihoda i primitaka, rashoda i izdataka proračunskih korisnika u proračun JLPRS. U našem slučaju to bi značilo da je nužno u polugodišnjem izvještaju o izvršenju proračuna uključiti našeg proračunskog korisnika Dječji vrtić Leptirić Bibinje sa svojim cjelokupnim prihodima i rashodima.

**Prihodi poslovanja**

**6 -**  Ostvareni prihodi poslovanja iznose 1.243.626,98 eura što je 35,19% izvornog plana 2023. godine, a 9,5% više ostvareno nego u istom razdoblju prethodne godine. Do povećanja prihoda poslovanja je došlo zbog povećanja prihoda od poreza. U drugom polugodištu očekuje se povećanje prihoda od pomoći, nefinancijske imovine i komunalnog doprinosa te se procjenjuje da će prihodi poslovanja biti ostvareni u kao što su i planirani u izvornom planu.

**61 -** Prihodi od poreza ostvareni su u iznosu od 670.541,65 eura odnosno 57,70% izvornog plana 2023. godine. Odstupanje se odnosi zbog bolje naplate prihoda od poreza na dohodak od nesamostalnog rada i prihoda od poreza na promet nekretnina prihoda od poreza na promet nekretnina.

**611 -** Prihodi od poreza i prireza na dohodak iznose 404.113,56 eura što je 23,15% više ostvareno nego u istom razdoblju prethodne godine. Razlog razvidnog povećanja ovih prihoda je povećanje prihoda od poreza na dohodak od nesamostalnog rada, koji je pokazatelje rast plaća i rasta broja zaposlenih na području Općine Bibinje. Povrat poreza na dohodak po godišnjoj prijavi iznosi 157.072,67 eura.

**613 -** Porezi na imovinu iznose 261.432,28 eura što je 94,19% više ostvareno nego u istom razdoblju prethodne godine. Do povećanje dolazi zbog većih prihoda od poreza na promet nekretnina koji su uvjetovani prodajom nekretnina na području Općine Bibinje.

**614 -** Porezi na robu i usluge iznose 4.995,81 eura u istom razdoblju prethodne godine ostvareno je 5.255,42 eura a odnosi se na porez na potrošnju alkoholnog i bezalkoholnog pića.

**63 -** Pomoći iz inozemstva i od subjekata unutar općeg proračuna iznose 357.957,88 eura što je 26,06% izvornog plana 2023. godine, a u istom razdoblju prethodne godine ostvareno je 420.173,67 eura. Povećanje bilježimo kod pomoći za fiskalno izravnanje dok kod pomoći temeljem prijenosa EU sredstava za projekte Društveni centar i Projekt Ispunjenije djetinjstvo bilježimo smanjenje. Tekuće pomoći izravnanja za decentralizirane funkcije iznosi 34.498,00 eura a odnosi se na sufinanciranje JVP-e Zadar. Očekuje se rast ovih prihoda u drugom polugodištu zbog uplate predujma za izgradnju dječjeg vrtića, refundaciju sredstava za EU projekte Društveni centar Bibinje i Ispunjenije djetinjstvo te uplatu kapitalne pomoći za nastavak sanacije Obale Alfreda Lisice.

**64 -** Prihodi od imovine iznose 67.165,15 eura odnosno 31,98% izvornog plana 2023. godine. U odnosu na isto razdoblje prethodne godine bilježimo povećanje od 49,2%. Razvidno povećanje bilježimo kod prihoda naknada za koncesije, prihoda od zakupa poslovnih prostora i prihoda od najma javne površine zbog naplate duga iz prethodnih godina. Prihodi od imovine odnose se na prihode od financijske imovine u iznosu od 5,22 eura, prihode od naknade za koncesije u iznosu od 44.788,27 eura, prihode od zakupa i iznajmljivanja imovine u iznosu od 10.558,06 eura, prihode od naknade za korištenje nefinancijske imovine u iznosu od 9.156,34 eura te ostali prihodi od nefinancijske imovine u iznosu od 2.657,26 eura. Očekuje se rast ovih prihoda u drugom polugodištu godine kroz turističku sezonu od naplata koncesija i najma javnih površina.

**65 -** Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 138.974,15 eura odnosno 17,83% izvornog plana 2023. godine. Razlog razvidnog odstupanja u odnosu na plan je slabija naplata komunalnog doprinosa i prihoda od sufinanciranje katastarske izmjere.

**651 -** Upravne i administrativne pristojbe ostvarene su u iznosu od 8.757,62 eura a odnosi se na prihode od turističke pristojbe.

**652 -** Prihodi po posebnim propisima ostvareni su u iznosu od 27.978,38 eura odnosno 23,70% više u odnosu na isto razdoblje prethodne godine. Prihodi se odnose na prihode od vodnog doprinosa u iznosu od 1.965,22 eura, prihode od proračunskog korisnika u iznosu od 16.267,50 eura te na ostale nespomenute prihode u iznosu od 9.745,66 eura. Razlog povećanja ovih prihoda u odnosu na isto razdoblje prethodne godine su prihodi od proračunskog korisnika zbog povećanje cijene sufinanciranja rada dječjeg vrtića.

**653 -** Komunalni doprinosi i naknade iznose 102.238,15 eura u istom razdoblju prethodne godine ostvareno je 169.910,05 eura. Do značajnog smanjenja je došlo zbog slabije naplate komunalnog doprinosa.

**66 -** Prihodi od prodaje proizvoda i robe te pruženih usluga i prihoda od donacija iznose 8.988,15 eura što je 112,87% izvornog plana 2023. godine. Prihodi se odnose na prihode od pruženih usluga za naplatu naknade za uređenje voda koja iznosi 10% naplaćenih prihoda od naknade za uređenje voda. Razlog odstupanja je naplata usluge za 2022. i dio 2023. godine.

**68 -** Kazne, upravne mjere i ostali prihodi nisu ostvareni u prvom polugodištu 2023. godini.

**Prihodi od prodaje nefinancijske imovine**

**71 -** Prihodi od prodaje neproizvedene nefinancijske imovine ostvareni su u iznosu od 66.808,00 eura što je 86,79% izvornog plana 2023. godine dok u odnosu na isto razdoblje prethodne godine bilježimo smanjenje od 65,62%. Razlog smanjenja ovih prihoda je rasprodano zemljište u PZ Lonići.

**Rashodi poslovanja**

**3 -** Ostvareni rashodi poslovanja iznose 1.037.147,03 eura što je 48,04% izvornog plana 2023. godine, a 19% više ostvareno nego u istom razdoblju prethodne godine. Do povećanja rashoda poslovanja došlo je zbog povećanja rashoda za zaposlene, rashoda za komunalne usluge te isplata tekućih donacija udrugama koje djeluju na području Općine Bibinje.

**31-** Rashodi za zaposlene iznose 193.653,92 eura što je 43,55% izvornog plana, a 17,8% više u odnosu na isto razdoblje prethodno godine. Povećanje ovih rashoda je razvidno u odnosu na isto razdoblje prethodne godine zbog povećanja osnovice kod plaća za zaposlenike Općine Bibinje i proračunskog korisnika DV Leptirići te obračuna regresa za 2023. godinu. Odstupanje od plana se odnosi na planiranje plaća za projekt „Podrškom za njih“ koji neće biti ostvaren u 2023. godini.

**32 -** Materijalni rashodi iznose 532.368,58 eura što je 55,51% izvornog plana 2023. godine, a 22,61% više u odnosu na isto razdoblje godine. Razvidno povećanje se odnosi na rashode za komunalne usluge koje odnose na održavanje čistoća javnih površina, te kod rashoda usluga tekućeg i investicijskog održavanja koje se odnosi na održavanje komunalne infrastrukture. Kod proračunskog korisnika bilježimo povećanje kod rashoda za stručno usavršavanje zaposlenika koje je financirano iz Europskih fondova kroz projekt Ispunjenije djetinjstvo te povećanje za nabavu namirnica.

**321 -** Naknade troškova zaposlenima ostvareni su u iznosu od 5.999,16 eura što je 66,19% više ostvareno nego u istom razdoblju prethodne godine. Povećanje se odnosi na rashode za stručno usavršavanje zaposlenika koje je financirano iz Europskih fondova kroz projekt Ispunjenije djetinjstvo. Naknade troškova zaposlenima odnose se na rashode za službena putovanja u iznosu od 1.606,29 eura, naknade za prijevoz u iznosu od 570,37 eura te na stručno usavršavanje zaposlenika u iznosu od 3.822,50 eura.

**322 –** Rashodi za materijal i energiju ostvareni su u iznosu od 55.339.07 eura što je 22,72% ostvareno manje nego u istom razdoblju prethodne godine. Smanjenje se odnosi na nabavu sitnog inventara za opremanje Društvenog centra Bibinje koji se nabavio prethodne godine, dok povećanje bilježimo kod rashoda za energiju zbog rasta cijene električne energije te kod rashoda za nabavu namirnica kod proračunskog korisnika. Iznos od 55.339,07 eura ostvaren na rashodima za materijal i energiju u najvećem djelu se odnosi na rashode za troškove električne energije javne rasvjete u iznosu od 24.354,26 eura, troškove namirnica proračunskog korisnika u iznosu od 11.973,81 eura te nabavu sitnog inventara u iznosu od 5.156,27 eura.

**323 -** Rashodi za usluge ostvareni su iznosu od 450.581,32 eura odnosno 34,02% više nego u istom razdoblju prethodne godine. Povećanje se odnosi na rashode za komunalne usluge koje odnose na održavanje čistoća javnih površina, te kod rashoda usluga tekućeg i investicijskog održavanja koje se odnosi na održavanje komunalne infrastrukture. Rashodi za usluge ostvareni su iznosu od 450.581,32 eura u najvećem djelu se odnose na održavanje komunalne infrastrukture u iznosu od 260.249,97 eura, rad JUO-a Općine Bibinje u iznosu od 48.295,45 eura, zaštitu okoliša u iznosu od 28.641,87 eura, te na projekt Društveni centra Bibinje u iznosu od 22.580,86 eura.

**329 -** Ostali nespomenuti rashodi poslovanja ostvareni su u iznosu od 20.449,03 eura što je 10,22% manje ostvareno nego u istom razdoblju prethodne godine. Ostali nespomenuti rashodi poslovanja odnose se na premije osiguranja u iznosu od 1.844,82 eura, reprezentacije u iznosu od 10.850,93 eura, članarine i norme u iznosu od 780,00 eura, pristojbe i naknade u iznosu od 3.968,07 eura, troškovi sudskih postupaka u iznosu od 909,16 eura i ostali nespomenuti rashodi poslovanja u iznosu od 2.096,05 eura. Troškovi reprezentacije odnose se na troškove reprezentacije načelnika i općinskog vijeća u iznosu od 2.158,24 eura, obilježavanje dana općine u iznosu od 4.597,44 eura, obilježavanje ostalih obljetnica u iznosu od 1.053,25 eura, reprezentacija JUO-a općine u iznosu od 394,00 eura, troškovi reprezentacije za projekt Društveni centar Bibinje u iznosu od 398,00 eura te reprezentacija za NK Bibinje zbog osvajanja prvenstva u iznosu od 2.250,00 eura.

**34 -** Financijski rashodi iznose 9.585,01 eura što je 45,3% izbornog plana 2023. godine, a 20,0% manje u odnosu na isto razdoblje prethodne godine. Smanjenje se odnosi na kamate za zaduženje kod Addiko banke d.d. za izmještanje dalekovoda. Dugoročni kredit kod Addiko banke otplaćen je u cijelosti u trećem mjesecu 2023. godine.

**35 -** Subvencije ostvarene su u iznosu od 2.303,91 eura što je 11,57% izvornog plana 2023. godine a odnose se na subvenciju trgovačkom društvu Odvodnji Bibinje-Sukošan. Do povećanja ovih rashoda dolazi u drugom polugodištu kada se isplaćuju poticaji za obiteljska poljoprivredna gospodarstva.

**36 -** Pomoći dane u inozemstvo i unutar općeg proračuna iznose 60.462,44 eura što je 29,15% izvornog plana 2023. godine, a u istom razdoblju prethodne godine ostvareno je 57.721,77 eura što je 4,7% više u odnosu na isto razdoblje prethodne godine. Pomoći dane u inozemstvo i unutar općeg proračuna odnose se na sufinanciranje JVP-e Zadar u iznosu od 40.640,45 eura od čega se sufinancira sredstvima iz pomoći za decentralizirane funkcije u iznosu od 34.498,00 eura, sufinanciranje cijene vrtića za djecu sa poteškoćama u razvoju u iznosu od 1.274,20 eura, sufinanciranje cijene jasličkog programa u dječjim vrtićima drugih osnivača u iznosu od 5.403,47 eura, financiranje dodatne nastave u OŠ Stjepana Radića Bibinje u iznosu od 8.994,27 eura te sufinanciranje cijene dvorane u iznosu od 3.318,05 eura. Do povećanja ovih rashoda dolazi u drugom polugodištu kada se financira nabava radnih materijala učenicima OŠ Stjepana Radića Bibinje.

**37 -** Naknade građanima i kućanstvima na temelju osiguranja i druge naknade iznosi 63.529,74 eura što je 48,74% izvornog plana 2023. godine, te 7,54% manje nego ostvareno u istom razdoblju prethodne godine. Razlog smanjenja ovih rashoda je manje isplaćenih pomoći za novorođenčad. Naknade građanima i kućanstvima na temelju osiguranja i druge naknade odnose se pomoć obiteljima poginulih Hrvatskih branitelja u iznosu od 450,00 eura, jednokratne financijske pomoći za bolest i invaliditet u iznosu od 3.162,44 eura, stipendije u iznosu od 40.162,98 eura, naknade za novorođenčad u iznosu od 13.300,00 eura, jednokratna financijska pomoć za nezaposlenost u iznosu od 286,36 eura, sufinanciranje cijene prijevoza u iznosu od 4.778,04 eura, financijske pomoći za stanovanje u iznosu od 1.389,92 eura.

**38 -** Ostali rashodi iznose 175.243,43 eura što je 46,51% izvornog plana 2023. godine a istom razdoblju prethodne godine ostvareno je 132.508,04 eura. Povećanje bilježimo kod sufinanciranja udruga na području Općine Bibinje, te kod kapitalnih pomoći trgovačkim društvima Općine Bibinje. Ostali rashodi odnose se na sufinanciranje programa udruga u kulturi u iznosu od 10.732,72 eura, udrugama u sportu u iznosu od 54.917,79 eura, udrugama u socijalnom programu u iznosu od 8.747,07 eura, TZ Bibinje 30.000,00 eura, sufinanciranje dječjeg vrtića Sv. Male Terezije u iznosu od 23.003,16 eura, te trgovačkim društvima u vlasništvu Općine Bibinje Bibinjcu u iznosu od 25.000,00 eura i Odvodnji Bibinje-Sukošan d.o.o. u iznosu od 21.250,00 eura.

**Rashodi za nabavu nefinancijske imovine**

**4 -** Rashodi za nabavu nefinancijske imovine ostvareni su u iznosu od 129.966,91 eura što je 5,83% izvornog plana 2023. godine. Očekuje se rast ovih rashoda u drugom polugodištu godine kada se očekuje realizacija rekonstrukcija nerazvrstane ceste Kandići i Petra Zoranića, početak izgradnje dječjeg vrtića, zamjenu rasvjetnih tijela na javnoj rasvjeti te nastavak rekonstrukcije Obale Alfreda Lisice.

**41 -** Rashodi za nabavu neproizvedene dugotrajne imovine iznose 11.983,88 eura odnosno 13,85% izvornog plana 2023. godine a u prethodnoj godini ostvareni su u iznosu od 15.296,30 eura. Rashodi se odnose nabavu licence u iznosu od 739,93 eura te ostale nematerijalne imovine u iznosu od 11.243,95 eura koja se odnosi na izradu studije za projekt PRŠI. Odstupanje se odnosi na planiranu kupnju zemljišta koja nije realizirana u prvom polugodištu 2023. godine.

**42 -** Rashodi zanabavu proizvedene dugotrajne imovineostvareni su u iznosu od 40.545,70 eura što je 2,35% izvornog plana 2023. godine, te 80,38% manje u odnosu na isto razdoblje prethodne godine.Razvidno smanjenje se odnosi na nabavu opreme za Društveni centar i nabavu komunalne opreme koja se nabavila prethodne godine, te izgradnju bočališta i dječejg igrališta koje se izgradilo isto prethodne godine dok povećanje bilježimo na izgradnji cesta. Povećanje ovih rashoda očekujemo u drugom polugodištu 2023. godine kada se očekuje rekonstrukcija nerazvrstane ceste Kandići i Petra Zoranića te izgradnja dječjeg vrtića. Rashodi zanabavu proizvedene dugotrajne imovine odnose se na sanaciju poljskog puta „Dumoštak“ u iznosu od 14683,91 eura, izgradnju vodovodne mreže u Ulici Sekule u iznosu od 3.406,66 eura, nabavu opreme za Božićno uređenje ulica i trgova u iznosu od 10.205,43 eura, opremanje poslovnih prostorija u iznosu od 4.739,63 eura te izrada UPU-a luke Bibinje u iznosu od 8.250,00 eura.

**45 -** Rashodi za dodatna ulaganja na nefinancijskoj imovini ostvareni su iznosu od 77.437,33 eura što je 18,52% izvornog plana 2023. godine, te 68,28% manje nego u istom razdoblju prethodne godine. Razvidno smanjenje se odnosi na završetak PZ Lonići i rekonstrukciju Društvenog centra Bibinje koju su realizirani u 2022. godini dok se u ovoj godini završila prva faza rekonstrukcija Obale Alfreda Lisice i nastavlja se u devetom mjesecu ove godine. Do razvidnog povećanja ovih rashoda doći će tokom godine nakon provedbe javne nabave za planirane projekte.

**Primici za financijsku imovinu**

**8 -** Primici od financijske imovine i zaduživanja u ovom izvještajnom razdoblju nisu ostvareni. Primici su planirani u iznosu od 1.060.455,24 eura od toga 131.395,58 eura za premošćivanje jaza koji nije potreban jer je dinamika priljeva sredstva pratila dospijeće obveza, te 929.059,66 eura za izgradnju dječjeg vrtića koji će se realizirati u 2024. godini jer će izgradnja dječjeg vrtića početi krajem 2023. godine.

**Izdaci za financijsku imovinu i otplate zajmova**

**54 -** Izdaci za otplatu glavnice primljenih kredita i zajmova iznose 101.001,69 eura što je 35,71% izvornog plana 2023. godine, odnosno 44,7% u odnosu na isto razdoblje prethodne godine. Razvidno smanjenje u odnosu na isto razdoblje prethodne godine odnosi se na otplatu beskamatnog zajma od državnog proračuna po osnovi povrata poreza na dohodak za 2021. godinu koji je manji u odnosu na otplatu beskamatnog zajma po osnovi povrata poreza na dohodak za 2020. godinu koji je se otplatio u prethodnoj godini. Izdaci za otplatu glavnice primljenih kredita i zajmova odnose se na otplatu glavnice primljenih kredita od tuzemnih kreditnih institucija izvan javnog sektora u iznosu od 72.813,20 eura (otplata kredita za kupnju nekretnine i izmještanje dalekovoda) i na otplatu glavnice primljenih zajmova od državnog proračuna u iznosu od 28.188,49 eura (otplatu beskamatnog zajma od državnog proračuna po osnovi povrata poreza na dohodak za 2021. godinu). U 2023. godini zatvoriti će svi beskamatni zajmovi primljeni od državnog proračuna iz prethodnih godina.

**Rezultat poslovanja**

Na kraju 2022. godine utvrđen je višak prihoda i primitaka nad rashodima i izdacima u iznosu od 123.771,43 eura, te ako dodamo višak u prvih šest mjeseca 2023. godine od 42.319,35 eura višak prihoda i primitaka raspoloživ u sljedećem razdoblju iznosi 166.090,78 eura. Proračunskom korisniku raspoloživ višak u sljedećem razdoblju iznosi 3.280,76 eura. Prvim izmjenama i dopunama proračuna za 2023. godinu višak će utrošiti sukladno njegovoj namjeni.

|  |  |
| --- | --- |
| Općina Bibinje preneseni višak iz prethodnih godina  | 122.599,04 eura |
| Općina Bibinje ostvareni višak u prvom polugodištu 2023. godini | 40.210,98 eura |
| Proračunski korisnik DV Leptirići preneseni višak iz prethodnih godina | 1.172,39 eura  |
| Proračunski korisnik DV Leptirići ostvareni višak u prvom polugodištu 2023. godini | 2.108,37 eura |
| Ukupni višak | 166.090,78 eura  |

**Stanje novčanih sredstva na računima proračuna i proračunskih korisnika**

Stanje novčanih sredstava Općine Bibinje na dan 01.01.2023. godine iznosi 184.782,56 eura, dok na kraju izvještajnog razdoblja odnosno 30.06.2023. godine iznosi 334.502,29 eura.

Stanje novčanih sredstava Dječjeg vrtića Leptirići na dan 01.01.2023. godine iznosi 1.172,39 eura, dok na kraju izvještajnog razdoblja odnosno 30.06.2023. godine iznosi 2.454,47 eura.

**Izvještaj o korištenju proračunske zalihe**

U 2023. godini nije se koristila proračunska zaliha.

**Izvještaj o danim jamstvima i plaćanjima po protestiranim jamstvima**

U 2023. godini nije bilo izdavanja novih jamstava. Općina Bibinje nema aktivna jamstva.

**Izvještaj o zaduživanju na domaćem i stranom tržištu novca i kapitala**

Općina Bibinje za investiciju izmještanja dalekovoda zbog izgradnje PZ Lonići zadužila se kod Addiko banke d.d. 27.03.2013. godine u iznosu od 4.000.0000,00 kuna sa kamatnom stopom od 3,85% na rok od 10 godina sa razdobljem počeka od 1 godine, te su ostali troškovi kredita iznosili 32.000,00 kuna. Za navedeno zaduženje Općina Bibinje dobila je suglasnost Vlade RH 25.10.2012. godine. Na početku izvještajnog razdoblja stanje obveza za otplatu navedenog zaduženja iznosilo je 14.746,94 eura, u ovom izvještajnom razdoblju otplaćeno je 14.746,94 eura glavnice i 94,63 eura kamata, te na kraju izvještajnog razdoblja nema obveza za navedeno zaduženje. Ukupno je otplaćeno 530.891,23 eura glavnice i 119.982,01 eura kamata.

Općina Bibinje za kupnju nekretnine zadužila se kod Zagrebačke banke d.d. 31.12.2021. godine u iznosu od 7.125.000,00 kuna sa kamatnom stopom od 1,85% na rok od 9 godina i 6 mjeseci bez razdoblja počeka, te su ostalih troškova kredita nema. Za navedeno zaduženje Općina Bibinje dobila je suglasnost Vlade RH 30.12.2021. godine. Na početku izvještajnog razdoblja stanje obveza za otplatu navedenog zaduženja iznosilo je 846.107,90 eura za glavnicu i 65.842,60 eura za kamate, u ovom izvještajnom razdoblju otplaćeno je 58.066,26 eura glavnice i 7.325,17 eura kamata, te na kraju izvještajnog razdoblja obveza iznosi 788.041,64 eura za glavnicu i 58.517,43 eura za kamate. Ukupno je otplaćeno 157.608,37 eura glavnice i 23.914,07 eura kamata. Kredit se otplaćuje mjesečno, anuitet dospijeva prvog dana u mjesecu a iznosi 8.295,18 eura, zadnji anuitet dospijeva 01.06.2031. godine.

Stanje obveza za dane beskamatne zajmove od državnog proračuna na početku izvještajnog razdoblja iznosi 150.614,10 eura, a odnose se na beskamatni zajam po osnovi pada prihoda u 2020. godini u iznosu od 106.178,25 eura, beskamatni zajam po osnovi odgode plaćanja poreza na dohodak u 2019. godini u iznosu od 16.255,69 eura, te beskamatni zajam po osnovi povrata poreza na dohodak za 2021. godinu u iznosu od 28.180,16 eura. U ovom izvještajnom razdoblju otplaćeno je 28.188,49 eura i to beskamatni zajam po osnovi odgode plaćanja poreza na dohodak u 2019. godini u iznosu od 8,33 eura i beskamatni zajam po osnovi povrata poreza na dohodak za 2021. godinu u iznosu od 28.180,16 eura. Stanje obveza za dane beskamatne zajmove od državnog proračuna na kraju izvještajnog razdoblja iznosi 122.425,61 eura, a odnose se na beskamatni zajam po osnovi pada prihoda u 2020. godini u iznosu od 106.178,25 eura i beskamatni zajam po osnovi odgode plaćanja poreza na dohodak u 2019. godini u iznosu od 16.247,36 eura. Iznos od 122.425,61 eura otplati će se do kraja tekuće godine.